section_heading: Načelnik Glavnog stožera
paragraph_text: Ujutro 1. srpnja 1914. načelnik Glavnog stožera Alberto Pollio iznenada je preminuo od srčanog udara. Kralj Vittorio Emanuele III ponudio je navedeno mjesto Cadorni. Cadorna je ponovno postavio poznate uvjete. Kako bi se izbjegle pogreške počinjene u ratovima za ujedinjenje Italije tražio je da njegovo mjesto, i hijerarhijski, i institucijski, bude podređeno samo kralju, ne i Vladi. Ovaj puta kralj je prihvatio Cadornine uvjete, te je Cadornu 10. srpnja 1914. imenovao načelnikom Glavnog stožera talijanske vojske. Talijanska vojska se u tom trenutku suočavala s teškim razdobljem tranzicije i modernizacije koju je usporavala slaba industrijska razvijenost zemlje.thumb|200px|Cadorna (desno) sa svojim zamjenikom [[Carlo Porro|Carlom Porrom (lijevo) i Josephom Joffreom (u sredini)]]